Cijena – uzimajući u obzir sve navedene parametre montažna gradnja je daleko povoljnija od klasične gradnje zidanjem. Prefabikovane montažne kuće jesu najbolje rešenje za svakoga – u smislu cene, kvaliteta, toplotne izolacije, jasno definisanih detalja ugovora, rokova gradnje, kompletiranja radova… Uz to montažne kuće imaju daleko veći potencijal. One ne moraju biti uslovljene škrtom ponudom arhitekture, materijala, sistema, opreme… Mogu imati izuzetne odlike energetske efikasnosti i ekološko opravdanje, i to je njihov najveći zalog za budućnost. Sklapanje panela se vrši na potpuno automatskim stolovima. Sistem ovih stolova funkcioniše na principu dva vezana procesa. Prvi proces podrazumeva sklapanje rama – konstrukcije i zatvaranje jedne strane konstrukcijskom oblogom. Drugi deo rada podrazumeva prebacivanje sklopljene konstrukcije na suprotnu stranu stola (hidrauličkim podizačima), gde se panel puni termoizolacionom vunom i vrši zatvaranje druge strane konstrukcijskom oblogom. U ovom procesu se obavlja i postavljanje parnih brana (folija) i razvod cevi kroz koje se kasnije provode kablovi za električne instalacije. Ovako pripremljeni paneli se kranskom dizalicom prihvataju i prebacuju u deo proizvodnje gde se nanose fasadni slojevi. Drveni ram zajedno sa konstruktivnom oblogom obezbeđuje statičku stabilnost i otpornost budućeg objekta. Termoizolacioni sloj vune obezbeđuje pozitivna termička svojstva objekta. Unutrašnja obloga se po montaži gletuje i boji završnim bojama po želji kupca. Priprema na mestu gradnje podrazumeva izgradnju jednostavnih i jeftinih temelja, jer je konstrukcija montažnih objekata izuzetno laka i nema potrebe za masivnim temeljima. Istovar je istovremeno i početak montaže jer se elementi direktno sa kamiona smeštaju na njihovo mesto na temeljima koje je određeno šemom montaže.