Kao i klasična započinje temeljima kuće koji se izvode od betona, betonskih blokova ili na šipovima prema projektu. Zidovi se izvode od nosive drvene konstrukcije, obložene vatrootpornim i vodootpornim gipsanim vlaknastim pločama sa ispunom od mineralne vune uz postavljanje parne brane sa unutrašnje strane spoljnih zidova. Takođe nosivu konstrukciju čine impregnirane drvene ploče, a sa spoljne strane zidovi se oblažu stiroporom i drvenim letvama ili se završno radi tzv. Demit fasada. Međuspratna konstrukcija izvodi se od rešetkastog nosača s podgletom od gipsanih ploča i potrebnom izolacijom, dok je krovna konstrukcija sastavljena od rešetkastih drvenih nosača. Sa gornje strane nosača postavlja se puna daščana oplata preko koje se postavlja lepenka na koju dolaze krovne štafle i krovni pokrivač od tegole, crepa ili lima. Sa donje strane se postavlja rijetka oplata na koju se postavlja PVC folija kao parna brana i mineralna vuna kao izolacija.